Predsjednica Kolinda Grabar Kitarović razriješit će umirovljenog admirala Davora Domazeta Lošu iz svog Vijeća za domovinsku sigurnost, javlja N1. Rješenje je već napisano, a predsjednica je izjavila: “Poštujem njegov ratni put, no njegove posljednje izjave potpuno su neprihvatljive.”

Kazala je i kako “Stanje među državama zahtijeva racionalno i odgovorno ponašanje, a ne izazivanje incidenata”. Lošo je jučer, komentirajući spor sa Slovenijom oko arbitraže o granici kazao kako bi “hrvatski pješaci mogli ući u 48 sati u Ljubljanu”.

Lošo izbrisan iz Vijeća

Kako je napisao novinar N1 televizije Hrvoje Krešić na Twitteru, Lošino ime i prezime se iz odluke o osnivanju Vijeća jednostavno briše.

Rješenje je već napisano, @KolindaGK će ga potpisati kad se večeras vrati u Zagreb #n1info https://t.co/Q7PZZQIKpS — Hrvoje Kresic (@hkresic) September 15, 2017